**«Елімнің бақытын тербеткен - Тәуелсіздік»**

 **Сахналық көрініс**

**Автор:** Ұлт азаттығын аңсаған Әлихан, Ахмет, Міржақып, Мұстафалар атылып, қуғын сүргінге

ұшырағанымен, олардың асыл армандары мен мұралары ондаған жылдар бойына кейінгі

ұрпақтардың бойына тәуелсіздікке деген бас тігу дәнін сеуіп кетті. Араға

көптеген жылдар салып, 1986 жылдың желтоқсанында тәуелсіздік дәні қайта көктеді.

Сахнада алаңда тұрған бір топ жастар, қолдарында

плакаттар (Д.Қонаев суреттері) және ұрандар (Әр ұлтқа өз көсемі) шулап, қол сермеп тұр.

Дауыстар: -Қашанғы өз елімізде өз көсемімізді сайлай алмаймыз?

-Тіліміз жойылып, мәңгүрт болуға айналдық!

-Алматыда қазақтарға пәтер бермейтін болды!

-Бізді қашанғы басына береді?

Солдаттар келеді, қолдарында резина таяқ, спер күрегі.

Командирі (айқайлап) : -Тараңдар, әйтпесе күш қолданамыз.

Жастар(шулап): -Тарамаймыз, бізге жауап берсін!

«Менің Қазақстаным» әнін шырқайды.

Солдаттар тап беріп, ұрып-соғып, қуып таратады. Осы кезде

экранда желтоқсан оқиғасы туралы кинокадрлар көрсетіліп тұрады.

Сахна қайта ашылып, мұңды мелодия ойналады.

КГБ тергеушісі алдында Қайрат Рысқұлбеков отыр. Басы

таңылған, азапталған.

**Тергеуші:** Слушай, сен ақымақ қазақ, сені алаңға кім шығарған? Жастарды қоздырып жүрген кімдер? Кәне

сөйле!

**Қайрат**: Азамат тергеуші, мені алаңға шығарған өз жүрегімнің қалауы, қорланған тілімді, дінімді

көріп оянған намысым!

**Тергеуші:** Қалай түсінбейсіңдер, жарты әлемге әмірін жүргізіп отырған Мәскеу билігіне қарсы

шығатын сендер кімсіңдер? Сорлылар тұқымдарыңмен тоз-тоз болсыңдар!

**Қайрат:** Қайрат деген атым бар!

Қазақ деген затым бар!

Еркек тоқты құрбандық!

Атам десең атыңдар!

**Тергеуші:** Мә, саған еркіндік, мә саған тәуелсіздік (ұрып, тебе бастайды)

Конвой, мынаны карцерге тастаңдар, құрт-құмырсқа жесін!

*Ес-түссіз Қайратты сүйретіп алып кетеді. Тағы да мұңды*

*мелодия ойналып, кадрлар көрсетіле бастайды. (Желтоқсан желі, Қара бауыр*

*қасқалдақ ойналады)*

**Автор:** 1986 жылдың 17-19 желтоқсан күндерінде Алматыда болған көтеріліске қатысушы қазақ жастары

қуғын-сүргінге ұшырады. Қайрат Рысқұлбеков, Ләззат Асанова сияқты қайсар

ұл-қыздары құрбан болды.

Әміршіл-әкімшіл жүйеге қарсы Қазақстанда болған желтоқсан

көтерілісі іле-шала 1988-1991 жылдары Бакуде, Вильнюсте, Москвада болған көтерілістерге

түрткі болып, Кеңестер Одағының  таратылу

кезеңін жақындата түсті.

Сахнада үй ішінде қарт атасы мен әжей отырады. Қолдарында

кішкентай немересі. Немерелерін қызықтап, айналып толғанып отырады.  Кенеттен есік ашылып, мектеп жасындағы

немересі «Сүйіншілеп» айұайлап кіреді.

**Немересі:** Сүйінші ата! Сүйінші әже!

**Ата, әжей**: Не болды қарағым? Я, АЛЛА қолдай көр!

**Немересі:** Сүйінші ата! Тәуелсіздік! Біздің ел тәуелсіздік жариялады!

**Атасы:** Не дейді қарағым? (Қолын жайып жоғары қарап)көз жасымызды Алла көрген екен ғой, әй

бәйбіше ақ түйенің қарны жарылды, көшеге шығайық. Шашуыңды ал, шашуыңды!

*Сахнаға барлық қатысушылар шыға бастайды, «Елім менің*

*Аңсаған!» әні орындалады. Шулаған дауыстар:*

-Тәуелсіздік жасасын!

-Қазақ елі мәңгілік болсын!

-Шашу, шашу!

Экранда қазіргі Қазақстан.

Желтоқсанның желі, аязы, ызғары
Қанды мұзда талай қазақ сыздады.
Ұлт қамы үшін шыққан сол күн алаңға
Азап шекті қайсар қазақ қыздары.

Талай қазақ қыздарын да тоңдыра,
Талай қазақ гүлдерін де солдыра,
Ел билеуге алып келді
Колбинді Қазақ ұлы Қонаевтың орнына.

Егемендік – бұл елімнің елдігі,
Егемендік – барлық ұлттың теңдігі.
Егемендік – елін, жерін қорғаған,
Ербол менен Қайраттардың ерлігі.

Желтоқсаным – тәуелсіздік тірегі,
Желтоқсанды қадір тұтып тұр елі.
Есте сақтап ағалардың ерлігін,
Жүректерге сақтау керек үнемі.

21 - оқушы:
Жалғасып соғыс өрті сан ғасырға,
Біз көрдік қас дұшпанның балтасында.
Еліме тәуелсіздік келіп жетті,
Мың жылдық күрестердің арқасында.

2 - оқушы:
Ұлан-ғайыр далам менің кеңдігім,
Ұзақ күтті - ау елім менің теңдігін
Ата - бабам армандаған, аңсаған
Ұрпақтары көрді тәуелсіздігін.

3 - оқушы:
Тәуелсіздік бізге оңай келмеді,
Күрескерлер осы күнді көрмеді.
Қаны менен жанын берген ерлердің
Есімдері биіктерге өрледі.

4 - оқушы:
Тәуелсіздік көптен күткен бақытым
Әзер жеткен баға бермес жақұтым
Өркендей бер, пейілі кең қазағым
Қалықтасын көк аспанда бақ құсым.

5- оқушы:
Бақтың құсы әр адамға қонып бір
О, Тәңірім бізді баққа жолықтыр!
Бүгін міне, тәуелсіздік ағайын,
Әр қазақтың жүрегі боп соғып тұр!...

6-оқушы:
Тәуелсіздік түскен жоқ қой аспаннан,
Тарихы оның тым әріден басталған.
Бодандықтан құтқарам деп елімді,
Талай боздақ қара жерді жастанған.

7- оқушы:
Жалғыз Отан –адамның жүрегі ғой,
Ер жігіт туған жерін сүйеді ғой.
Ел үшін Желтоқсанда құрбан болған,
Ербол, Қайрат – нағыз ердің бірі еді ғой.

8 – оқушы:
Сәбира, Ләззат сынды жауқазындар,
Жетілмей ерте солған гүл еді ғой.
Болашаққа даңғыл жол салып берген,
Боздақтр мәңгі айтылар жыр еді ғой.

**Автор:** 1986 жылдың 16 желтоқсан күні Қазақстан Республикасы өз тәуелсіздігін жариялады.

Ата-бабаларымыздың ғасырлар бойы аңсаған тәуелсіздік таңы арайлап атты!

 **«Елімнің бақытын тербеткен - Тәуелсіздік»**

 **Сахналық көрініс**

3 «А» «Б» сынып жетекшілері

Орумбаева А.Д., Сырнай Б.